Source: http://www.barassociation.fi/viestinta/oikeudellisia_uutisia/kansainvaliset_tietolahteet/2010
Timestamp: 2013-05-19 04:50:38+00:00
Document Index: 9134196

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'HD ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'KKO ', 'tuomioistuin ', 'tuomioistuin ', 'tuomioistuin ', 'Tuomioistuin ', 'tuomioistuin ', 'tuomioistuin ', 'tuomioistuin ', 'KKO ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Suomen Asianajajaliitto - Kv tietolähteet, arkisto 2010
Asianajotoiminta	Asianajajaliitto	Ammatillinen valvonta	Sääntely	Viestintä	Asianajajatutkimus 2012	Liitto lyhyesti	Oikeudellisia uutisia	Kotimaiset tuomioistuimet	Kotimaiset tietolähteet	Kansainväliset tietolähteet	2012	2011	2010	2009	2008	Euroopan unioni	Tiedotteita ja lausuntoja	Viestintäaineisto	Kuvapankki	Advokaatti-lehti	Defensor Legis -julkaisu	Muita julkaisuja	Oikeuslaitospäivä 15.3.2013	Säätiö	Yhteystiedot	Sivukartta | Palaute | Linkit
Kv tietolähteet, arkisto 2010
Oikeudelliset uutiset, kv tietolähteet, arkisto 2010	22.12.2010
EIT tuomitsi Saksan perhe-elämän loukkauksesta, kun biologinen isä ei saanut tapaamisoikeutta lapsiinsa	Euroopan ihmisoikeustuomioistuin (EIT) on eilen antamassaan tuomiossa katsonut, että biologisen isän tapaamisten epäämisellä kokonaan oli puututtu kohtuuttomasti isän perhe-elämän suojaan huolimatta siitä, että hän ei ollut koskaan tavannut lapsia ja että lapsilla oli juridinen isä.
EIT arvioi Irlannin aborttilainsäädäntöä suuren jaoston tuomiossa	Euroopan ihmisoikeustuomioistuin (EIT) on eilen antamassaan suuren jaoston tuomiossa arvioinut kriittisesti Irlannin aborttia koskevaa lainsäädäntöä ja etenkin sen soveltamista kohtaan. Kahden valittajan osalta EIT katsoi äänin 11-6, että heidän oikeuttaan yksityis- ja perhe-elämän suojaan (EIS 8 artikla) ei ollut loukattu, kun taas kolmannen valittajan osalta EIT katsoi yksimielisesti 8 artiklaa loukatun.
EIT:lta opas asianajajille valituksen ottamisesta tutkittavaksi	Euroopan ihmisoikeustuomioistuin (EIT) on laatinut kattavan oppaan siitä, millä perusteilla valitus voidaan ottaa tutkittavaksi.
EIT: Ison-Britannian lainsäädäntö avioliiton solmimisesta ulkomaalaisia syrjivä	Europan ihmisoikeustuomioistuin on tuomiossaan katsonut, että Isossa-Britanniassa voimassa ollut ja edelleen muutettuna voimassa oleva laki on ollut syrjivä siltä osin, kun ulkomaalaiset mm. turvapaikanhakijat eivät suoraan lain nojalla ole voineet solmia avioliittoa.
EIT julkaisi erittäin hyödyllisiä factsheetejä oikeuskäytännöstään	Euroopan ihmisoikeustuomioistuin (EIT) on julkaissut kotisivuillaan erittäin käteviä tietoiskuja, factsheetejä, oikeuskäytännöstään. Näiden factsheetien avulla voi helposti löytää asiaryhmittäin jaoteltuja selosteita EIT:n oikeuskäytännöstä.
Ruotsin Migrationsöverdomstolen: Turvapaikanhakijoita ei voitu luovuttaa Kreikkaan	Ruotsin Migrationsöverdomstolen on kieltänyt turvapaikanhakijoiden luovuttamisen Kreikkaan, koska Kreikassa turvapaikanhakijan asema ei ole hyväksyttävä ja tilanne voisi myös sotia Euroopan ihmisoikeussopimusta vastaan.
EIT: Vangille tuli tarjota hänen uskontonsa mukaista ruokaa	Euroopan ihmisoikeustuomioistuin (EIT) on eilen antamassaan tuomiossa katsonut, että Puolalaisessa vankilassa olleen vangin vaatimus siitä, että hän saisi buddhalaisen vakaumuksensa mukaista kasvisruokaa, oli perusteltu ja että tästä vaatimuksesta ei olisi aiheutunut kohtuutonta hankaluutta vankilan johdolle.
CEPEJ julkaisi tuoreen raportin oikeuslaitosten toimivuudesta	Euroopan Neuvosto on julkaissut tuoreen vertailun 45 jäsenmaansa oikeuslaitosten toimivuudesta. Aihetta tarkasteli pysyvä CEPEJ-komitea (European Commission for the Efficiency of Justice) lähes 400-sivuisessa selvityksessään.
Venäjän tuomitseminen EIT:ssa Tsetsenian tapahtumista jatkuu	Euroopan ihmisoikeustuomioistuin (EIT) on jälleen tuominnut Venäjän tapahtumista Tsetseniassa. Tällä kertaa kyse oli etenkin riittämättömästä tutkinnasta koskien pommituksia vuonna 2000 Katyr-Urtin kylässä.
Ruotsin KKO: Karkotus tuli ottaa huomioon rangaistusta kohtuullistavana seikkana	Ruotsin korkein oikeus on tänään antamassaan tuomiossa katsonut, että henkilön karkottaminen ja siitä seuraava rekisteröinti Schengen-järjestelmään maahantulokieltona tuli ottaa huomioon rangaistusta kohtuullistavana seikkana. Kun törkeän huumausainerikoksen rangaistusarvo (straffvärde) kuitenkin oli huomattavan korkea, tuomitsi korkein oikeus tästä huolimatta tekijän maksimirangaistukseen.
Svean hovioikeus korotti Pirate Bay -jutussa vahingonkorvauksia avunannoista tekijänoikeusrikoksiin	Svean hovioikeus on tänään antamassaan tuomiossa alentanut asiassa tuomittujen henkilöiden vankeusrangaistuksia, mutta tuominnut ennätyssuuret vahingonkorvaukset avunannoista tekijänoikeusrikoksiin.
Ruotsin KKO: Valtio vahingonkorvausvelvollinen kun hovioikeuden tuomio oli perustunut ilmeisesti väärään lain soveltamiseen	Ruotsin korkein oikeus katsoi, että tilanteessa, jossa tuomio puretaan ilmeisen väärän lain soveltamisen vuoksi, on selvänä pääsääntönä, että tuomioistuimen päätöksessä on myös sellainen ilmeinen virhe, joka vahingonkorvauslain mukaan on edellytyksenä julkista valtaa käyttäessä aiheutetun vahingon korvaamiselle.
Svean hovioikeus antaa tuomion ns. Pirate Bay -jutussa perjantaina 26.11.	Svean hovioikeus on tänään ilmoittanut antavasta tuomion tekijänoikeusrikoksia koskevassa Pirate Bay -jutussa perjantaina 26.11. klo 14 Ruotsin aikaa.
ICC aloitti oikeudenkäynnin Kongo-Kinshasan entistä varapresidenttiä vastaan	Kansainvälinen rikostuomioistuin ICC on tänään aloittanut oikeudenkäynnin, jossa Kongon demokraattisen tasavallan (Kongo-Kinshasan) entistä varapresidenttiä Jean-Pierre Bembaa syytetään rikoksista ihmisyyttä vastaan sekä sotarikoksista.
EIT: Belgialaisen ministerin murhaa koskenut oikeudenkäynti oli epäoikeudenmukainen	Euroopan ihmisoikeustuomioistuimen (EIT) suuri jaosto on tuoreessa tuomiossaan katsonut, että Belgiassa käyty ns. jury-oikeudenkäynti ei ollut täyttänyt oikeudenmukaisen oikeudenkäynnin kriteereitä, koska mm. jurylle esitetyt kysymykset, joihin sen piti vastata, eivät olleet täsmällisiä eikä vastaaja siten voinut saada riittävästi tietoa siitä, millä perusteilla hänet oli tuomittu. Lisäksi vastaajalta oli puuttunut valitusoikeus muista kuin oikeudellisista kysymyksistä.
Ruotsissa Migrationsverket on keskeyttänyt 30 käännytystä Irakiin	Suomen Maahanmuuttovirastoa vastaava viranomainen Ruotsissa, Migrationsverket, on päättänyt toistaiseksi keskeyttää käännytykset Irakiin 30 henkilön kohdalla. Päätös perustuu siihen, että Euroopan ihmisoikeustuomioistuin (EIT) on antanut 19 kiireellistä täytäntöönpanon keskeytyspyyntöä Ruotsin hallitukselle, ja noin 150 valitusta Irakiin käännytysten johdosta odottaa päätöstä EIT:sta.
EIT: Viranomaisten toimet melun poistamiseksi riittämättömiä, yksityiselämän suojaa loukattiin	Euroooan ihmisoikeustuomioistuin (EIT) on tänään antamassaan tuomiossa arvioinut viranomaisten toimia tilanteessa, jossa valittajan kodin lähistöllä ollut tie aiheutti melusaastetta.
EIT: Virolla ei velvollisuutta maksaa eläkettä entisille Neuvostoliiton sotilaille ennen kuin he luopuvat Venäjältä saamastaan eläkkeestä	Euroopan ihmisoikeustuomioistuin (EIT) on katsonut, että Neuvostoliiton armeijan palveluksessa olleet henkilöt, jotka saavat entisinä sotilaina eläkettä Venäjältä, eivät joudu syrjinnän kohteeksi sillä perusteella, että Viro kieltäytyy maksamasta eläkettä Virossa työskentelyn ajalta ennen kuin he luopuvat Venäjältä saamastaan eläkkeestä.
EIS ei takaa leskelle oikeutta perintöön, kun avioliitto on solmittu ainoastaan uskonnollisesti	Euroopan ihmisoikeustuomioistuimen (EIT) suuri jaosto on tuomiossaan katsonut, että Turkin lainsäädännössä leskelle taattu oikeus mm. lesken eläkkeeseen voitiin perustellusti ja syrjinnän kieltoa rikkomatta suoda ainoastaan lainsäädännössä hyväksytyllä tavalla avioliittonsa rekisteröineille henkilöille.
EIT lähetti Lontoon maanalaisessa poliisin ampumaksi joutunutta henkilöä koskevan valituksen hallitukselle kommentoitavaksi	Euroopan ihmisoikeustuomioistuin (EIT) on lähettänyt Yhdistyneiden Kuningaskuntien hallitukselle kommentoitavaksi valituksen, jonka Lontoon maanalaisessa kuoliaaksi ammutun henkilön serkku on tehnyt menehtyneen, virheellisesti terrorismista epäillyksi tunnistetun henkilön puolesta.
EIT: Homoseksuaalien oikeuksien puolesta järjestettävien marssien järjestämisen kieltäminen Venäjällä rikkoi ihmisoikeussopimusta	Euroopan ihmisoikeustuomioistuin (EIT) on katsonut, että rauhanomaisten, homoseksuaalien puolesta järjestettäviksi aiottujen marssien jatkuva kieltäminen Venäjällä rikkoi syrjinnän kieltoa sekä valittajan oikeutta yhdistymis- ja kokoontumisvapauteen. Valittajalta oli evätty myös oikeus tehokkaaseen oikeussuojakeinoon.
Norjan KKO: Kun kaikkea telekuunteluaineistoa ei ollut toimitettu puolustukselle, tuomio kumottiin	Norjan korkein oikeus on perjantaina antamassaan tuomiossa kumonnut tuomion huumausainerikoksessa, jossa poliisi ei ollut liittänyt kaikkea hallussaan olevaa telekuunteluaineistoa materiaaliin, joka oli toimitettu niin syyttäjälle kuin puolustuksellekin.
Ruotsissa ne bis in idem -oikeustila edelleen vähintään epäselvä	Ruotsin korkein oikeus on hylännyt syyttäjän valituslupahakemuksen asiassa, jossa hovioikeus oli hylännyt syytteet veropetoksesta sen jälkeen, kun hänelle oli määrätty rangaistusluonteisena pidettävä hallinnollinen veronkorotus.
EIT:n suuri jaosto tulee käsittelemään YK:n turvallisuusneuvoston al-Qaida-päätöslauselman nojalla tehtyjä päätöksiä	Euroopan ihmisoikeustuomioistuimen (EIT) jaosto on luovuttanut toimivallan EIT:n suurelle jaostolle periaatteellisesti merkittävässä asiassa, jossa Sveitsi oli päättänyt YK:n turvallisuusneuvoston päätöslauselmien mukaan valittajan lisäämisestä listalle henkilöitä, joilla on tekemistä al-Qaidan tai Osama bin Ladenin kanssa.
EIT: OTT Ari Huhtamäen tuomio hallituksen kommentoitavaksi	Euroopan ihmisoikeustuomioistuin (EIT) on päättänyt lähettää entisen kauppaoikeuden professori Ari Huhtamäen valituksen Suomen hallitukselle tiedoksi ja pyytänyt vastauksia kysymyksiin mm. oikeudenkäynnin oikeudenmukaisuudesta.
EIT päätti valitusten käsittelemisestä suuressa jaostossa	Euroopan ihmisoikeustuomioistuin (EIT) päätti tänään, mitä valituksia se ottaa käsiteltäväksi tuomioistuimen suuressa jaostossa. Muun muassa Suomen Kuvalehteä koskeva valitus (Ruokanen and others v. Finland, 45130/06), jossa Suomen ei ollut katsottu loukanneen sananvapautta, tuli lopulliseksi.
EIT katsoi riittämättömän hoidon HIV-positiivisille vangeille epäinhimilliseksi ja halventavaksi kohteluksi	Euroopan ihmisoikeustuomioistuin (EIT) katsoi Ukrainaa ja Venäjää koskevissa tuomioissaan, että valittajien jääminen vaille asianmukaista hoitoa heidän HIV-positiivisuuteensa muodosti epäinhimillisen ja halventavan kohtelun ja rikkoi näin Euroopan ihmisoikeussopmuksen 3 artiklaa.
EIT: Ranskan aikaisempi lainsäädäntö pakotti todistamaan itseään vastaan	Euroopan ihmisoikeustuomioistuin (EIT) totesi Ranskassa aiemmin voimassa olleen lainsäädännön, jossa henkilöä saatettiin kuulla valan nojalla rikosepäilyistä, Euroopan ihmisoikeussopimuksen vastaiseksi valittajan tapauksessa.
Suomi tuomittiin jälleen sananvapauden loukkaamisesta	Korkeimman oikeuden ennakkopäätös todettiin sananvapauden vastaiseksi.
Ruotsista: Käräjäoikeus hylkäsi syytteen BDSM:n harjoittamisen yhteydessä tapahtuneesta väitetystä törkeästä pahoinpitelystä	Malmön käräjäoikeus on ratkaissut ensimmäisen tapauksen, jossa on ollut kyse sadomasokistisia piirteitä sisältäneestä seksuaalisesta kanssakäymisestä. Ruotsissa voimassa oleva lainsäädäntö koskien pahoinpitelyn kvalifiointia sekä ns. loukatun suostumusta vastaa asiallisesti Suomen rikoslakia.
EIT tuomitsi Suomen epäoikeudenmukaisesta oikeudenkäynnistä seksuaalirikosasiassa	Euroopan ihmisoikeustuomioistuin (EIT) on tänään antamassaan tuomiossa katsonut, että valittajan oikeutta oikeudenmukaiseen oikeudenkäyntiin oli loukattu, kun hänelle ei ollut varattu tilaisuutta esittää kysymyksiä asianomistajana olleelle lapselle.
Ruotsissa uusi tuomionpurku Thomas Quickin (Sture Bergwallin) asiassa	Svean hovioikeus on purkanut jälleen yhden tuomion koskien Thomas Quickia (nyk. Sture Bergvall). Kyseessä on Ruotsin lähihistorian eräästä kenties pulmallisimmista rikosoikeudenkäyntikokonaisuudesta, jossa psyykkisesti sairas Quick aikanaan tunnusti lukuisia murhia ja joiden juttujen yhteydessä väitetään tapahtuneen vakavia virheitä sekä esitutkinnassa että oikeudenkäynneissä.
Ruotsissa oikeuskäytäntö horjuu ne bis in idem -tulkinnassa	Ruotsin korkeimman oikeuden viime maaliskuussa antamat kaksi erimielistä ratkaisua veronkorotuksen suhteesta veropetosoikeudenkäyntiin ovat aiheuttaneet "kaaosta" tuomioistuimissa, kirjoittaa asianajaja Nils Hillert Svenska Dagbladetissa.
EIT tulee jälleen arvioimaan oikeudenmukaista oikeudenkäyntiä Suomessa käydyssä seksuaalirikosprosessissa	Euroopan ihmisoikeustuomioistuin (EIT) antaa ensi tiistaina 28.9. tuomion, jossa se ottaa kantaa Suomessa käydyn lapsen seksuaalista hyväksikäyttöä koskeneen prosessin oikeudenmukaisuuteen.
EIT: Sanomalehden velvoittaminen paljastamaan lähteensä rikkoi sananvapautta	Euroopan ihmisoikeustuomioistuimen (EIT) suuri jaosto on katsonut tuoreessaa tuomiossaan, että Hollannin laissa ei taata riittävää puolueetonta tutkintaa tapauksissa, jossa journalisteilta takavarikoidaan materiaalia, joka paljastaa journalistin lähteet.
George Soros saa valituksensa EIT:n tutkittavaksi	Euroopan ihmisoikeustuomioistuin (EIT) on päättänyt erillisessä tutkittavaksi ottamista koskevassa päätöksessään, että suursijoittaja George Sorosin valitus tullaan tutkimaan EIT:ssa siltä osin, kun valituksessa on kyse 7 artiklan (ei rangaistusta ilman lakia) loukkauksesta Sorosin sisäpiirikauppaa koskeneessa oikeudenkäynnissä
EIT: Turkin viranomaiset eivät suojelleet uhkauksia saanutta toimittajaa riittävästi	Euroopan ihmisoikeustuomioistuin on tänään antamassaan tuomiossa katsonut, että Turkin viranomaiset eivät riittävällä tavalla suojelleet mm. tappouhkauksia saanutta turkkilaista toimittajaa, minkä vuoksi Turkki tuomittiin mm. 2 artiklan (oikeus elämään) loukkauksesta.
EIT: Irlannin laissa ei ole oikeussuojakeinoja oikeudenkäynnin viivästymistä vastaan	Euroopan ihmisoikeustuomioistuimen suuri jaosto on tänään antamassaan tuomiossa katsonut, että Irlannin voimassa oleva lainsäädäntö ei tarjoa oikeussuojia rikosoikeudenkäynnin perusteetonta viivästymistä vastaan. Lisäksi tuomiossa katsottiin valittajan toistakymmentä vuotta kestänyt oikeudenkäynti kohtuuttoman pitkäksi.
Svean hovioikeus aloittaa ns. Pirate Bay -jutun suullisen käsittelyn syyskuun lopulla	Ruotsissa paljon julkisuutta saanut ns. Pirate Bay -oikeudenkäynnin suullinen käsittely käydään syyskuun lopulta alkaen, ja jutulle on varattu yhteensä yhdeksän käsittelypäivää.
EIT: Saksassa systemaattinen ongelma oikeudenkäyntien kestossa	Euroopan ihmisoikeustuomioistuin (EIT) on tuoreessa ratkaisussaan todennut, että Saksassa on systemaattinen ongelma oikeudenkäynnin keston kanssa. EIT ratkaisi Saksan osalta ensimmäisen ns. pilottivalituksen 2.9.2010.
EIT pohti suullisessa käsittelyssä Kreikan turvapaikkakäsittelyiden tilaa	Europan ihmisoikeustuomioistuin on suuressa jaostossa kuullut suullisesti asianosaisia Kreikan turvapaikkamenettelyn tilanteesta.
CAS lyhensi pyöräilijä Gianni da Rosin kilpailukiellon neljään vuoteen	Urehilun kansainvälinen välitystuomioistuin CAS on tänään antamassaan ratkaisussa lyhentänyt pyöräilijän kilpailukiellon Italian kansallisen olympiakomitean määräämästä 20 vuodesta neljään vuoteen.
EIT tulee ottamaan kantaa Vesa Keskisen ja Veljekset Keskinen Oy:n pilkkitapahtumaa koskeneen oikeudenkäynnin oikeudenmukaisuuteen	Euroopan ihmisoikeustuomioistuin on lähettänyt hallitukselle kommentoitavaksi valituksen, jossa väitetään pilkkitapahtuman järjestämistä koskeneen prosessin rikkoneen Euroopan ihmisoikeussopimuksen 6 artiklaa.
CAS: USA:n naisten viestijoukkueet saavat pitää Sydneyn olympialaisten mitalinsa	Urheilun kansainvälinen välitystuomioistuin CAS on tänään antamassaan ratkaisussa katsonut, että Kansainvälisen Olympiakomitean hallituksen päätös USA:n viestijoukkueiden tulosten mitätöimisestä sekä mitaleiden palauttamisesta Sydenyn olympialaisten 4 x 100 metrin ja 4 x 400 metrin viestijuoksuista ei perustunut Sydneyn olympialaisten aikaan voimassa olleisiin sääntöihin, minkä vuoksi päätökset kumottiin.
EIT sovelsi ensimmäisen kerran uutta vähäisyyskriteeriä	Euroopan ihmisoikeustuomioistuin (EIT) on tehnyt ensimmäisen päätöksen, jossa se on soveltanut uutta 14. lisäpöytäkirjan suomaa mahdollisuutta jättää tutkimatta valitus, jossa valittajan ei katsota kärsineen "huomattavaa haittaa".
EIT:lta tuomioita Suomelle sananvapauden loukkauksista ja oikeudenkäynnin viivästymisistä	Euroopan ihmisoikeustuomioistuin (EIT) on tänään antamissa kahdessa tuomiossaan katsonut, että suomalaiset tuomioistuimet eivät olleet kysenneet perustelemaan valittajien sananvapauteen puuttumista riittävällä tavalla. Lisäksi oikeudenkäynnit olivat kestäneet aivan liian kauan.
EIT: Suomessa voimassa oleva viiden vuoden määräaika liian jäykkä isyysasioissa	Euroopan ihmisoikeustuomioistuin (EIT) on tänään antanut kaksi vaikutuksiltaan kenties huomattavankin merkittävää tuomiota isyyslain voimaanpanosta annetussa laissa olevasta viiden vuoden kanneajasta isyysasioissa niitä henkilöitä koskien, jotka ovat syntyneet ennen 1.10.1976.
EIT ottaa kantaa Suomen tiukkaan viiden vuoden määräaikaan isyysasioissa	Euroopan ihmisoikeustuomioistuin antaa ensi tiistaina kaksi tuomiota isyyslain voimaanpanosta annetun lain 7 §:n säännöksestä, joka koskee ennen 1.10.1976 syntyneiden lasten kanneoikeutta.
EIT:n suuressa jaostossa suullinen käsittely krusifiksikiistassa	Euroopan ihmisoikeustuomioistuimen suuri jaosto käsitteli tänään Italian hallituksen sinne saattamaa valitusta, jossa EIT:n jaosto oli katsonut krusifiksien esillä pitämisen kouluissa loukkaavan oikeutta opetukseen yhdistettynä uskonnonvapauteen.
USA:n KKO: Perustuslaissa taattu oikeus kantaa aseita koskee myös kaupunkeja ja osavaltioita	Yhdysvaltain korkein oikeus antoi eilen merkittävän ennakkoratkaisun aseenkanto-oikeudesta, joka ratkaisu varsin yllätyksettömästi annettiin konservatiivituomareiden äänin 5-4. Ratkaisussa vahvistettiin kaksi vuotta sitten annetun Heller-päätöksen oikeusohjeen koskevan liittovaltion lisäksi myös kaupunkeja ja osavaltiota.
Saksan korkein oikeus: Passiivinen eutanasia on sallittua, jos asianosainen on sitä selkeästi vaatinut.	Saksan korkein oikeus katsoi, että hengityslaitteen sulkeminen tai ruokintaletkun katkaiseminen ovat sallittuja saattohoidon muotoja. Tuomio liittyy tapaukseen, jossa tytär oli katkaissut viisi vuotta koomassa olleen, noin 70-vuotiaan äitinsä ruokintaletkun. Alemmassa oikeusasteessa tytär ja häntä neuvonut asianajaja tuomittiin taposta.
EIT:lta periaatteellisesti merkittävä tuomio samaa sukupuolta olevien henkilöiden oikeuksista	EIT on eilen antamassaan tuomiossa katsonut, että EIS 12 artikla (oikeus avioliittoon) sinänsä soveltui samaa sukupuolta olevien henkilöiden käsillä ollen, mutta että kyseisessä artiklassa ei kuitenkaan taata oikeutta avioliittoon samaa sukupuolta olevien henkilöiden kesken.
Ruotsin korkein oikeus arvioi laajennetun rikoshyödyn menettämisseuraamuksen tuomitsemisen edellytyksiä	Ruotsin korkein oikeus pohti rikoshyödyn menettämistä vertaillen mm. kansallisen lainsäädännön suhdetta EU-oikeuteen.
Ruotsin korkein oikeus otti ensi asteena tutkittavakseen EIS 6 ja 13 artiklan loukkauksia koskevan korvauskysymyksen	HD har ansetts vara behörig att som första instans ta upp en talan mot staten om ersättning för dels ideell skada på grund av långsam handläggning i domstol, dels ren förmögenhetsskada på grund av fel eller försummelse av tingsrätt och hovrätt. Även frågor dels om skadeståndsskyldighetens omfattning och skadeståndets storlek, dels om fördelningen av rättegångskostnad, när den skadeståndsgrundande handläggningen förekommit i ett mål som i sin tur gällt skadestånd för långsam handläggning.
Ruotsin korkein oikeus arvioi turvapaikanhakijan tekemän väärennysrikoksen rangaistusarvoa	Brukande av falsk urkund i ett asylärende hos Migrationsverket har ansetts inte vara ett brott av sådan art att fängelse normalt ska väljas som påföljd.
CAS: Olympiamitalit palautettava valkovenäläisille moukarinheittäjille	Urheilun kansainvälinen välitystuomioistuin CAS on tänään antamassaan ratkaisussa katsonut, että valkovenäläisten urheilijoiden dopingtestauksessa oli ilmennyt niin vakavia prosessuaalisia virheitä, että testien lopputulos tuli mitätöidä kummankin urheilijan osalta.
EIT arvioi huostaanoton perusteiden riittävyyttä ruotsalaistapauksessa	Euroopan ihmisoikeustuomioistuin (EIT) on tänään antamassaan tuomiossa äänin 6-1 katsonut, että noin kahden vuoden huostaanotto lasten sittemmin peruutettujen kaltoinkohteluväitteiden perusteella ei ollut rikkonut 8 artiklaa.
EIT arvioi oikeudekäynnin oikeudenmukaisuutta, kun rikoksen tutkinnassa oli käytetty peitetoimintaa	Euroopan ihmisoikeustuomioistuin katsoi, että kun valittaja oli tuomittu yksinomaan peitepoliisien kertomusten perusteella, eikä näille ollut saanut esittää kysymyksiä, ei oikeudenkäynti ollut ollut oikeudenmukainen Euroopan ihmisoikeussopimuksen 6 artiklassa turvatulla tavalla.
EIT: Marokon kuningasta koskevan, huumausainerikokseen vihjaavan artikkelin julkaiseminen sallittua	Euroopan ihmisoikeustuomioistuin (EIT) on tänään antamassaan tuomiossa katsonut, että valittajan sanavapautta oli loukattu, kun hänet oli Espanjassa tuomittu Marokon kuningasta koskevan, huumausainerikokseen vihjaavan artikkelin julkaisemisesta.
EIT: Poliisin esittämä uhkaus väkivallan käytöstä ylsi epäinhimillisen kohtelun (inhuman treatment) tasolle, mutta ei vaarantanut oikeutta oikeudenmukaiseen oikeudenkäyntiin	Eurropan ihmisoikeustuomioistuimen (EIT) suuri jaosto on tänään antamassaan tuomiossa katsonut äänin 11-6, että poliisin käyttämä uhkaus väkivallan käytöstä ylsi 3 artiklassa edellytetylle tasolle ollen epäinhimillistä kohtelua.
CAS määräsi pyöräilijälle kilpailukiellon ilman positiivista dopingtestitulosta	Urheilun kansainvälinen välitystuomioistuin CAS antoi eilen ratkaisun pyöräilijä Alejandro Valverden asiassa. CAS päätyi äänestyksen jälkeen katsomaan, että asiassa oli esitetty riittävä näyttö Valverden syyllistymisestä kielletyn aineen tai kielletyn metodin käyttöön tai sen yritykseen.
Ruotsin korkein oikeus arvioi uuden purkuhakemuksen menestymisen edellytyksiä rikosasiassa	RKKO päätyi katsomaan, että lähtökohtaisesti purkuhakemuksen käsittelyssä ei voi arvioida näyttöä uudelleen, vaan on lähdettävä siitä mihin aikaisemmissa oikeudenkäynneissä on päädytty. Kun asiassa tehdään uusia purkuhakemuksia, tulee niistä ilmetä jotakin sellaista selvästi asiaan vaikuttavaa uutta materiaalia, joita jo edellisissä purkuhakemuksissa ole käsitelty.
EIT: Jean-Marie Le Penin tuomitseminen kiihottamisesta kansanryhmää vastaan oikeutettua	Euroopan ihmisoikeustuomioistuin katsoi, että sananvapaudella ei voitu perustella lausuntoja, jotka Suomen rikoslaissa vastaavat lähinnä kiihottamista kansanryhmää vastaan ("incitement to discrimination, hatred and violence towards a group of people because of their origin or their membership or non-membership of a specific ethnic group, nation, race or religion"). Valitus oli siten ilmeisen perusteeton, eikä sitä otettu tutkittavaksi.
EIT: Latvialaisen henkilön tuomitseminen toisen maailmansodan aikaisista sotarikoksista ei 7 artiklan vastaista	Euroopan ihmisoikeustuomioistuimen (EIT) suuri jaosto on tänään äänin 14-3 katsonut, että Latvia ei rikkonut Euroopan ihmisoikeussopimuksen 7 artiklaa (ei rangaistusta ilman lakia), kun latvialainen tuomioistuin tuomiossaan vuonna 2004 perusti tuomionsa henkilön vuonna 1944 Neuvostoliiton armeijassa tekemistä sotarikoksista ennen kaikkea Geneven vuoden 1947 ja Haagin vuoden 1907 sopimukseen.
Ruotsin korkein oikeus arvioi tuomarin esteellisyyttä ns. Pirate Bay -jutussa	Medlemskap i en juridisk yrkesförening och anställning som rättssakkunnig i Regeringskansliet har inte i sig ansetts medföra jäv för domare, även om målet har anknytning till föreningen eller lagstiftning vid vilken den rättssakkunniga medverkat.
Ruotsin korkein oikeus arvioi laittoman maahantulon järjestämisen tunnusmerkistöä	Ruotsin korkein oikeus otti legaliteettiperiaatteen kannalta tiukan kannan ja katsoi, että kun laissa on säädetty rangaistavaksi maahan tuominen, ei rangaistavaa maahan tuomista ole vielä tapahtunut ennen kuin Schengenin ulkoraja on ylitetty.
CAS:lta päätös Kenian päättävästä jalkapalloelimestä	Urheilun kansainvälinen välitystuomioistuin CAS on tänään antamallaan päätöksellään todennut, että Keniassa ylin jalkapallosta päättävä elin - ja siten myös FIFA:n jäsen - on Football Kenya Limited (FKL), eikä Kenya Football Federation (KFF), joka oli erotettu vuonna 2006 FIFA:n jäsenyydestä sen sisäisten erimielisyyksien vuoksi.
Norjan korkein oikeus: 11-vuotiaan pojan valokuvaaminen alasti isän toimesta ei rikos	Norjan korkein oikeus on katsonut, että isä ei syyllistynyt seksuaaliseen hyväksikäyttöön tai muuhunkaan rikokseen kuvatessaan 11-vuotiasta poikansa alastomana - tämän pyynnöstä - tilanteessa, jossa poika selvästi poseeraa sukupuolielin esillä. Tuomioistuin piti kuvaamista tosin paheksuttavana, mutta ei rikollisena.
CAS: Mestareiden liigan karsintakierroksen ottelu FK Pobeda-FC Pyunik oli sovittu	Kansainvälinen urheilun välitystuomioistuin CAS on tänään antamassaan päätöksessä todennut, että kauden 2004/2005 Mestareiden liigan karsintakierroksen ottelu makedonialaisen ja armenialaisen seuran välillä oli sovittu. CAS vahvisti UEFA:n valituselimen päätöksen mm. siitä, että FK Pobeda suljetaan kahdeksaksi vuodeksi UEFA:n kilpailuista alkaen kaudesta 2009/2010. Kyseessä on ensimmäinen CAS:n antama päätös sopupelistä.
Ruotsista: Thomas Quickin entinen asianajaja pyytää asianajajaliittoa tutkimaan oman toimintansa	Ruotsissa suurta mediakohua herättäneeseen tapaukseen Thomas Quick (nyk. Sture Bergwall) liittyen hänen entinen asianajajansa on nyt pyytänyt Ruotsin asianajajaliittoa tutkimaan hänen mahdolliset laiminlyöntinsä murhaoikeudenkäyntejä hoitaessaan.
EIT tulee ottamaan kantaa transseksuaalisuuden merkitykseen yksityiselämän suojassa Suomessa	Euroopan ihmisoikeustuomioistuin on lähettänyt Suomen hallitukselle kommentoitavaksi valituksen, jossa valittaja väittää mm. hänen yksityiselämänsä suojaa loukatun, kun häntä muun ohella ei suostuttu rekisteröimään naiseksi huolimatta siitä, että hänet oli mm. diagnostisoitu transseksuaaliksi.
Ruotsin KKO: Puolustajalla ja oikeudenkäyntiavustajalla oikeus korvaukseen ajanhukasta peruuntuneen pääkäsittelyn johdosta	Ruotsin korkein oikeus on katsonut, että jutussa, jolle oli varattu 11 käsittelypäivää ja joka peruutettiin kuusi päivää ennen käsittelyn alkua, oli puolustajalla ja asianomistajan oikeudenkäyntiavustajalla oikeus kohtuulliseen korvaukseen ajanhukasta, joka heille aiheutui siitä, että he eivät kyenneet käyttämään oikeudenkäyntiin varattua aikaa muihin toimiin.
EIT:lta tuomioita Suomelle sananvapauden loukkaamisesta viidessä tapauksessa	Euroopan ihmisoikeustuomioistuin on tänään antanut viisi tuomiota, jotka kaikki koskivat enemmän tai vähemmän samasta tapahtumainkulusta uutisointia (ks. KKO 2002:55), ja joissa kaikissa Suomen katsottiin rikkoneen valittajien sananvapautta valittajien tultua tuomituiksi yksityiselämän loukkaamisesta uutisoidessaan entisen valtakunnansovittelijan naisystävän nimellä pahoinpitelyä koskevasta asiasta.
EIT: Suomi ei rikkonut Suomen Kuvalehden toimittajien sananvapautta	Euroopan ihmisoikeustuomioistuin on tänään antamassaan tuomiossa äänin 5-2 katsonut, että Suomen Kuvalehden päätoimittajan ja toimittajan tuomitseminen törkeästä kunnianloukkauksista laajaa julkisuutta saaneen pesäpalloilijoiden väitetyn raiskaustapauksen johdosta ei rikkonut heidän sananvapauttaan.
Ruotsin korkeimmalta oikeudelta erimielisiä päätöksiä ne bis in idem -periaatteen tulkinnasta	Ruotsin korkein oikeus on eilen antanut kaksi päätöstä, joissa se on katsonut, ettei Euroopan ihmisoikeustuomioistuimen 4 pöytäkirjan 7 artikla yleisesti estä syytteen käsittelyä veropetoksesta veronkorotuksen jälkeen.
Norjan korkein oikeus: kolmen kilon kokaiinin maahantuonnin kelvottomasta yrityksestä yli kahden vuoden vankeusrangaistus	Norjan korkein oikeus on katsonut, että henkilö, joka on tuonut maahan ainetta, jonka luuli olevan kokaiinia, mutta joka todellisuudessa paljastui rankaisemattomaksi lääkeaineeksi, on kuitenkin tuomittava yli kahden vuoden vankeusrangaistukseen.
Ruotsin KKO: Valituksen lähettäminen sähköpostitse ei riittävä näyttö siitä, että se on saapunut tuomioistuimeen	Ruotsin korkein oikeus on arvioinut näyttövaatimusta sähköpostitse lähetetyn valituksen saapumisesta määräajassa tuomioistuimeen ja hylännyt vaatimuksen menetetyn määräajan palauttamisesta.
EIT: Liettua rikkoi oikeutta tuomioistuinkäsittelyyn seksuaalista häirintää koskevassa asiassa	Euroopan ihmisoikeustuomioistuimen suuri jaosto katsoi eilen antamassaan tuomiossa, että Liettua rikkoi Euroopan ihmisoikeussopimuksen 6 artiklassa taattua oikeutta tuomioistuinkäsittelyyn, kun liettualaiset tuomioistuimet eivät käsitelleet väitettä Puolan Liettuan suurlähetystössä tapahtuneesta seksuaalisesta häirinnästä.
Liettuan korkein oikeus palautti Gataevin pariskuntaa koskevan asian uudelleen käsiteltäväksi	Liettuan korkein oikeus on tänään antamallaan tuomiolla palauttanut Gataevien pariskuntaa koskevan asian käsittelyn Kaunasin valitustuomioistuimeen mm., koska käsittely valitustuomioistuimessa korkeimman oikeuden kannan mukaan loukkasi vastaajien oikeutta oikeudenmukaiseen ja julkiseen oikeudenkäyntiin.
CAS:n tuomio pyöräilijän kilpailukieltoa koskevassa asiassa	Urheilun kansainvälinen välitystuomioistuin CAS on tänään antamassaan tuomiossa pysyttänyt Italian olympiakomitean langettaman kahden vuoden kilpailukiellon pyöräilijä Alejandro Valverdelle.
Ruotsin korkein oikeus arvioi asianajajan salassapitoa silloin, kun hän itse on epäiltynä rikoksesta	Att en advokat är misstänkt för brott har inte hindrat tillämpning av beslagsförbudet i 27 kap. 2 § rättegångsbalken för handlingar hos advokaten.
Öljy-yhtiö Jukosin suullinen käsittely tänään EIT:ssa	Euroopan ihmisoikeustuomiosituin on tänään käsitellyt noin kolme ja puoli tuntia kestäneessä suullisessa käsittelyssä vuonna 2006 konkurssiin asetetun öljyjätti Jukosin valitusta. Uutisen lopussa on linkki suullisesta käsittelystä käytettävissä olevaan webcastiin.
EIT:n suuri jaosto käsittelee Italian koulujen krusifikseja koskevan valituksen	Euroopan ihmisoikeustuomioistuin (EIT) on eilen hyväksynyt suuren jaostonsa käsiteltäväksi valituksen, jossa jaoston tuomiossa katsottiin Italian rikkoneen lasten vanhempien oikeutta kouluttaa lapsensa vakaumuksensa mukaisesti, ja toisaalta lasten oikeutta uskonnon vapauteen, koska kouluissa pidettiin näkyvillä krusifikseja.
EIT:lta jälleen tuomio Suomelle liian pitkästä oikeudenkäynnistä	Euroopan ihmisoikeustuomioistuin (EIT) on tänään antamassaan tuomiossa jälleen tuominnut Suomen liian pitkäksi venyneestä oikeudenkäynnistä. Tällä kertää asian käsittely kesti yhteensä yli kahdeksan vuotta ja kaksi kuukautta kahdessa oikeusasteessa.
Ruotsin korkein oikeus arvioi lis pendens -vaikutusta	Ruotsin korkein oikeus katsoi, että niin kauan, kun asiaa käsittelevä tuomioistuin ei vielä ole päättänyt toimivallastaan, ei mikään muu tuomioistuin ole toimivaltainen tutkimaan asiaa riippumatta siitä, minkä tuomioistuimen lopulta katsotaan olevan toimivaltainen.
EIT ratkaisee, saisiko Ruotsissa asuva ruandalaismies oikeudenmukaisen oikeudenkäynnin kotimaassaan	Euroopan ihmisoikeustuimioistuin tulee antamaan ratkaisun siitä, joutuisiko ruandalaismies epäinhimillisen kohtelun tai kidutuksen kohteeksi, sekä olisiko hänellä Ruandassa oikeus oikeudenmukaiseen oikeudenkäyntiin.
CAS:n Vancouverin ad hoc- jaostolta ensimmäinen ratkaisu	Kansainvälisen urheilun välitystuomioistuin CAS:n Vancouverin olympialaisia varten perustetun ad hoc-jaoston ensimmäinen päätös: Australian rattikelkkailujoukkueen tulee saada osallistua olympialaisiin.
Tukholman käräjäoikeus tuomitsi työvoimatoimiston työnhakijan syrjinnästä	Stockholms tingsrätt har 8.2.2010 funnit att Arbetsförmedlingen gjort sig skyldig till diskriminering när myndigheten återkallade en anvisning till ett arbetsmarknadspolitiskt program för en man som på grund av sin religiösa övertygelse inte tagit en kvinnlig företagsrepresentant i hand.
CAS:n olympialaisten ad hoc-jaostolle jo ensimmäinen valitus	Urheilun kansainvälinen välitystuomioistuin CAS on jälleen perustanut ad hoc-jaoston olympialaisten ajaksi. Ensimmäinen valitus Vancouverin olympialaisiin liittyen jätettiin eilen.
EIT:lta ratkaisu lehdistön sananvapaudesta	Viikkolehti oli uutisoinut syyttämättäjättämispäätöksen jälkeen seksuaalirikosepäilyistä sellaista henkilöä koskien, joka oli mm. kaupunginvaltuuston puheenjohtaja. Kysymys lehdistön sananvapauden ja henkilön kunnian suojan välisestä rajanvedosta.
EIT:lta historiansa toinen neuvoa-antava lausunto	Euroopan ihmisoikeustuomioistuin antoi perjantaina historiansa toisen neuvoa-antavan lausunnon siitä kysymyksestä, voidaanko jo annettu lista tuomarikandidaateista peruuttaa ja korvata uudella sen jälkeen, kun lista jo on jätetty Euroopan neuvoston parlamentaariselle yleiskokoukselle, ja määräaika listan jättämiselle on mennyt.
EIT:lta kaksi tuomiota Suomelle liian pitkistä oikeudenkäynneistä	Euroopan ihmisoikeustuomioistuin (EIT) on tänään antanut kaksi Suomea koskevaa tuomiota, joissa valittajien oikeutta oikeudenmukaiseen oikeudenkäyntiin kohtuullisessa ajassa katsottin loukatun.
EIT:lta tuomio Suomelle liian pitkästä ja epäoikeudenmukaisesta oikeudenkäynnistä	Euroopan ihmisoikeustuomioistuin (EIT) on tänään antanut Suomea koskevan tuomion, jonka mukaan Euroopan ihmisoikeussopimuksen 6 artiklassa taattua oikeutta oikeudenmukaiseen oikeudenkäyntiin oli loukattu siksi, ettei korkein oikeus ollut järjestänyt ensimmäisenä (ja ainoana) muutoksenhakuasteena asiassa suullista käsittelyä. Oikeudenkäynti oli lisäksi kestänyt liian pitkään.
Migrationsöverdomstolen arvioi suojelun tarpeen perusteella oleskeluluvan saaneen henkilön kiinteitä siteitä täysi-ikäisiin perheenjäseniinsä	För att ett särskilt beroendeförhållande enligt utlänningslagen ska föreligga krävs att det, utöver det naturliga band som finns mellan nära anhöriga, även finns ytterligare faktorer som gör att dessa inte kan leva åtskilda från varandra.
Ruotsin korkein oikeus arvioi koskemattomuutta	Ruotsin korkein oikeus katsoi, että kannetta Belgiaa vastaan ei voitu jättää tutkimatta koskemattomuuden perusteella, koska kanne koski vuokrasopimusta, joka puolestaan oli luonteeltaan yksityisoikeudellinen.